  Туспуктэм: Ижкар администрацилэн пресс-службаез Анжелика Тихонова корреспондент Ижкарын Удмурт кун университет дорысь Удмуртской ульчаысь сюресэз музъем ултӥ выжон интыез тупатъяны кутскизы. Со сярысь кар администрацилэн пресс-службаез ивортӥз. Та дыре лэсьтӥськисьёс сэрттон бордын тыршо. Ужъёсты сюресэз музъем ултӥ выжон интыез пыдын ветлӥсьёслы быдэсак ворсатэк нуыны чаклало. Одӥг палыз усьтэмын ик луоз. Но кулэлык кылдӥз ке, кӧня ке дырлы ворсалозы ик. Соку сюресэз музъем вылтӥ радъям интытӥ выжыны луоз. Отчы нимысьтыз светофоръёс пуктӥзы. Сюресэз музъем ултӥ выжон интыез 2022-тӥ арын вуттыны чаклало. Ужъёсты быдэстыны коньдон кар коньдэтысь висъязы. Тодэ вайытом, Удмуртилэн тӧроез Александр Бречалов объектэз вакчи дыр ӵоже вуттыны но Ижкарысь сюресъёсты музъем ултӥ выжон вань интыосты тупатъяны программа кылдытыны косӥз. Тегъёс: УдГУ выжъёс сюресъёс тупатъянужъёс Ижкар  